ԱՌԱՋՆՈՐԴԱԿԱՆ ՊԱՏԳԱՄ
Հ.Մ.Ը.Մ.-Ի ՀԻՄՆԱԴՐՈՒԹԵԱՆ 100-ԱՄԵԱԿԻՆ ԱՌԹԻՒ

Սիրելի՛ Հ.Մ.Ը.Մ.-ական եղբայրներ եւ քոյրեր, 
Ողջո՜յն իր հիմնադրութեան փառապանծ 100-ամեակը նշող Հ.Մ.Ը.Մ.-ին։
Ողջո՜յն Հ.Մ.Ը.Մ.-ի ճամբով մեր հաւաքական իտէալներուն լծուած բոլոր հայորդիներուն։
Ողջո՜յն Հ.Մ.Ը.Մ.-ը որպէս հայակերտումի ջահ վառ պահող եւ սերունդէ-սերունդ փոխանցող բոլոր նուիրեալներուն։
100 տարի առաջ հայ ժողովուրդի ծոցէն ծնած եւ 100 տարի հայ ժողովուրդին ծառայած Հ.Մ.Ը.Մ.-ը օրէ-օր յարաճուն ընթացքով Հայաս-տանի եւ աշխարհասփիւռ հայութեան կեանքին մէջ կը շարունակէ գործել որպէս պատանեկան եւ երիտասարդական սկաուտական եւ մարզական աշխուժ միութիւն մը։
Հ.Մ.Ը.Մ.-ի հիմնադրութեան 100-ամեակը եզակի առիթ է յարգելու յիշատակը այն բոլոր Հ.Մ.Ը.Մ.-ականներուն, որոնք անցեալին տքնեցան եւ այսօր որպէս հանգուցեալ կամ վեթերան հանգիստ խղճով եւ գոհու-նակութեամբ կը հրճուին Հ.Մ.Ը.Մ.-ի անկասելի վերելքով։
Առաւել, Հ.Մ.Ը.Մ.-ի հիմնադրութեան 100-ամեակը այն հանգրուանն է, երբ այսօրուան պատասխանատուները Հ.Մ.Ը.Մ.-ի 100-ամեայ վաս-տակին դիմաց աւելի կուռ պատրաստակամութեամբ ներկան կ՚ապրին եւ աւելի յստակ տեսիլքով ապագան կը ծրագրաւորեն։
Երբ Հ.Մ.Ը.Մ. կ՚ըսենք, մեր աչքերուն դիմաց կը պարզուին մեր Հ.Մ.Ը.Մ.-ական քոյրերուն եւ եղբայրներուն խիտ շարքերը, որոնք «Բարձ-րացի՛ր, բարձրացո՛ւր» եւ «Մի՛շտ պատրաստ» վարքագիծով ո՛չ միայն մարզադաշտին վրայ կը տողանցեն, այլ մեզի կը ներշնչեն այն վստա-հութիւնը որ այս մատղաշ տղաքը վաղը նաեւ մեր ազգային կեանքի մայրուղիին վրայ իրենց գործօն մասնակցութիւնը պիտի բերեն։
Նոր դարադարձներ կը մաղթենք Հ.Մ.Ը.Մ.-ին` նաւասարդեան առա-ւօտներու լուսածագով...։

